proxectonos/corpus_dominio_legal_administrativo_tmp huggingface dataset:
08/10/2013 | Administración LocalMunicipal
Cambre
Modificación dos membros da mesa de contratación

A Corporación municipal en pleno, en sesión ordinaria de data 17 de novembro de 2011, acordou constituír con carácter permanente a mesa de contratación para asistir ao órgano de contratación na adxudicación dos contratos por procedemento aberto, restrinxido e negociado con publicidade do artigo 161 da Lei 30/2007, do 30 de outubro, de contratos do sector público, en todos os expedientes de contratación que se incoen no Concello de Cambre, isto de conformidade co establecido no artigo 295 da antedita Lei 30/2007. Á vista da renuncia efectuada por don Andrei Madalin Theodorou Cooke, e a conseguinte toma de posesión como concelleira polo grupo municipal de UniónxCambre de dona Silvia Veronica Rasal Teyar, o voceiro do grupo presentou un escrito, rexistrado de entrada ao núm.12346 o día 18 setembro de 2013, do cal se deu coñecemento na sesión ordinaria do Pleno da Corporación de data 26 de setembro de 2013, no que dá conta da nova designación de titular e suplente de UxC na mesa de contratación, tal e como se transcribe a continuación: – Titular: Silvia Veronica Rasal Teyar – Suplente: Patricia Silvana Taylor Simoes O que se publica para coñecemento xeral. Cambre, 27 de setembro de 2013. O alcalde Manuel Rivas Caridad
08/10/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Oza-Cesuras

O Pleno desta Corporación, na sesión ordinaria celebrada o 13 de setembro de 2013, adoptou, entre outros, o seguinte acordo: “28.–ACEPTACIÓN DA AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE OZA-CESURAS. Aceptar a ampliación das competencias delegadas en materia tributaria acordada polo Concello de Oza-Cesuras en relación coa seguinte materia:  Recadación en período executivo de tributos, prezos públicos e outros ingresos de dereito público de carácter non periódico ou de periodicidade inferior ao ano. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 1 de outubro de 2013. O presidente/PDFR 5-8-2011/a vicepresidenta O secretario María Padín Fernández José Luis Almau Supervía
08/10/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente 3502-4394 a nome de D. Hugo Ernesto Fasson Oubiña

EDICTO DE NOTIFICACIÓN DA RESOLUCIÓN N.º 14.456, CON DATA 02/08/2013, DITADA POLA PRESIDENCIA DESTA EXCMA. DEPUTACIÓN PROVINCIAL, CORRESPONDENTE AO RECURSO DO 15/05/2013 (EXPTE.3502/4394) Intentouse a notificación os días 21/08/2013 e 22/08/2013, a través de carta certificada con xustificante de recepción ao contribuínte abaixo citado, da resolución n.º 14.456, con data do 02/08/2013, ditada pola Presidencia desta Excma. Deputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria, ao contribuínte que deseguido se detalla, para que compareza na Deputación Provincial da Coruña, no Servizo de Recadación –8.º andar–, sita na rúa Mister Archer Milton Huntington, n.º 17, C. P. 15011 A Coruña, en horario de atención ao público de 9 a 14 horas, no prazo de 15 días naturais, contados a partir do día seguinte ao da publicación deste edicto no Boletín. Se transcorrido o devandito prazo non comparece, a notificación entenderase producida para todos os efectos legais desde o día segunte ao vencemento do prazo sinalado para comparecer. A Coruña, 24 de setembro de 2013. O xefe do Servizo Justo Real Iglesias
08/10/2013 | Administración LocalMunicipal
Malpica de Bergantiños
Recadación
Aprobación inicial da Ordenanza reguladora do prezo público pola prestación do servizo de axuda a domicilio

Aprobación inicial da Ordenanza reguladora do prezo público pola prestación do servizo de axuda a domicilio O Pleno do Concello de Malpica de Bergantiños, na sesión celebrada o día 26 de setembro de 2013, acordou a aprobación inicial da Ordenanza reguladora do prezo público polo servizo de axuda a domicilio. O acordo provisional estará exposto ao público durante trinta días no taboleiro de edictos do Concello e o expediente administrativo poderá ser examinado nas oficinas municipais para que, durante o mesmo prazo, os interesados poidan presentar as reclamacións que estimen oportunas. De non presentarse reclamacións, entenderase definitivamente adoptado o acordo, procedéndose a publicar o texto íntegro da ordenanza no el Boletín Oficial da Provincia. O presente anuncio publícase aos efectos previstos no artigo 49 da Lei 7/1985, do 2 de abril, reguladora das bases de réxime local. Malpica de Bergantiños, 27 de setembro de 2013. O ALCALDE Asdo.: Eduardo José Parga Veiga
08/10/2013 | Administración LocalMunicipal
Neda
Aprobación inicial da Ordenanza reguladora das actividades extractivas de madeira

O Pleno deste Concello, na súa sesión ordinaria celebrada o día 18 de xullo de 2013, acordou aprobar inicialmente a “Ordenanza reguladora das actividades extractivas de madeira nos montes e espazos forestais do Concello de Neda”. De conformidade co previsto no art.49 da Lei 7/1985, do 2 de abril, reguladora das bases do réxime local, sométese o expediente a información pública polo prazo de trinta días, a contar dende o seguinte ao de publicación deste anuncio no Boletín Oficial da Provincia da Coruña, aos efectos de que tódalas persoas interesadas poidan presentar as reclamacións e facer as suxestións que estimen pertinentes. Rematado o período de exposición pública a Corporación adoptará o acordo definitivo que proceda, resolvendo todas as reclamacións ou suxestións que se presentasen. No caso de que durante dito prazo non se presente ningunha alegación ou suxestión, entenderase definitivamente adoptado o acordo ata entón provisional. Neda, 24 de setembro de 2013. O Alcalde, Asdo.: José Ignacio Cabezón Lorenzo.
08/10/2013 | Administración LocalMunicipal
Bergondo
Urbanismo
Edicto

Por Resolución da Alcaldía número 839/2013, do 27/09/2013, adoptouse o acordo que se transcribe literalmente: “Con data 7 de agosto de 2012 e número 6819 segundo o rexistro xeral de entrada, D. Francisco Javier Ponte Seoane solicita licenza de apertura para unha cafetería – restaurante, no lugar de Corral da Igrexa, 21, na parroquia de Lubre. O mércores 26 de xuño de 2013, publicouse no Boletín Oficial da Provincia un requerimento de documentación a D. Leon Jesus Llastarry Arsenal para poder continuar coa tramitación do expediente, debido á imposibilidade da comunicación mediante correo certificado. Tendo, polo tanto, transcorrido ampliamente o prazo outorgado sen que se teña constancia neste Concello da presentación por parte de D. Chafiq Rudkin Clausi da documentación requerida, e de conformidade co previsto no citado artigo 71, e polas competencias que me atribúe o artigo 21.1. s) da Lei 7/1985, de 2 de abril, reguladora de Bases de Réxime Local, RESOLVO: PRIMEIRO: Dar por desistido a D. Leon Jesus Llastarry Arsenal, na súa solicitude de licenza para a apertura dunha cafetería – restaurante no lugar de Corral da Igrexa, 21, na parroquia de Lubre, e, consecuentemente, proceder a arquivar o expediente núm.2012/47/17, advertindo que a citada actividade non se poderá levar a cabo sen previa obtención da preceptiva licenza municipal que deberá ser solicitada polo interesado ante este Concello. SEGUNDO: O presente desistimento non supón a imposiblidade de que o interesado, se o estima oportuno, poida proceder a solicitar nova licenza para a apertura pretendida. TERCEIRO: Dar traslado da presente ó interesado.” Bergondo, 27 de setembro de 2013 A alcaldesa Alejandra Pérez Máquez
08/10/2013 | Administración LocalMunicipal
Culleredo
Medio, Obras e Servizos
Expediente UME/2013/200 Xestión de Biomasa Jesús García Roel 288/2013

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2013/200 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON NICOLAE MIRCEA GONZALEZ LLANOS HALLALI Culleredo, 30 de setembro de 2013. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
08/10/2013 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Inspección de Tributos
Edicto de citación para a notificación de expedientes administrativos da Inspección de Tributos

EDICTO DE CITACIÓN PARA A NOTIFICACIÓN DE EXPEDIENTES ADMINISTRATIVOS DA INSPECCIÓN DE TRIBUTOS A Inspección de Tributos do Concello da Coruña intentou notificarlles por dúas veces aos suxeitos pasivos ou obrigados/as ao pagamento, por si ou a través da súa representación legal, os expedientes correspondientes. Dado que non foi posible, por resultar descoñecidos ou ausentes no seu domicilio, por medio do presente edicto e, de conformidade co disposto no art.112 da Lei 58/2003, do 17 de decembro, xeral tributaria, requírese ós obrigados tributarios que están relacionados no documento que se achega para ser notificados por comparecencia. Prazo da comparecencia: Os interesados ou seus representantes deberán comparecer no prazo máximo de quince días naturais, contados dende o día seguinte ó da publicación deste edicto no Boletín Oficial da Provincia. Transcorrido o dito prazo e de non comparecer, a notificación entenderase realizada a tódolos efectos legais dende o día seguinte ó do vencimento do prazo sinalado para comparecer. Lugar da comparecencia: Edificio de Servizos Económicos Municipais Departamento de Inspección de Tributos Rúa da Franxa, 20-2.º 15001 - A CORUÑA Horario: de 8 a 14 horas, de luns a venres. A Coruña, 25 de setembro de 2013. Por delegación da Xunta de Goberno Local O DIRECTOR DE FACENDA E ADMINISTRACIÓN PÚBLICA Asdo.: Martín González Rodríguez
08/10/2013 | Administración LocalMunicipal
Arteixo
Secretaría Xeral
Exposición pública da aprobación inicial do Regulamento orgánico municipal nº 41 do Concello de Arteixo

REFª.: MEAM/PILAR/2013 Téndose aprobado inicialmente polo Pleno da Corporación a APROBACIÓN DO REGULAMENTO ORGÁNICO MUNICIPAL, en sesión ordinaria celebrada o día vinte e seis de setembro de dous mil trece, concédese ao abeiro do artigo 49 b) da Lei de Bases de Réxime Local un prazo de TRINTA DÍAS HÁBILES, contados a partir do día seguinte ó da publicación deste anuncio, de información pública e audiencia ós interesados para a presentación de reclamacións e suxerencias que estimen pertinentes. En Arteixo, 30 de setembro do 2013. O ALCALDE-PRESIDENTE Asdo.: CARLOS CALVELO MARTÍNEZ
08/10/2013 | Administración LocalMunicipal
Culleredo
Medio, Obras e Servizos
Expediente UME/2013/375 de declaración de residuo sólido urbano C-2024-BS

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de no-vembro de réxime xurídico das administracións públicas e procedemento administrativo común, se pon de manifesto que o expediente de declaración de vehículo sólido urbano UME/2013/375 matrícula C-2024-BS atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON/ REINERIO DE LOS HEROS VALDERAS Culleredo, 30 de setembro de 2013. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
08/10/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41548. Aluminios Cortizo, S. A. Concello de Padrón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Aluminios Cortizo, S. A., con CIF A-15077761 e enderezo no lugar de Extramundi, s/n (Apdo. Correos 68), concello de Padrón, solicita de Augas de Galicia a autorización de obras no lugar de Iria, parroquia de Padrón (Santiago), concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41548. As obras solicitadas son as incluídas no proxecto “Liña de alta tensión 66 kV a subestación de Aluminios Cortizo, S. A.”, na zona de servidume de leitos, zona de policía e cruces cos leitos do río Sar, do regato de Pasales e dun regato innominado, en varios lugares, das parroquias de Iria e Extramundi, no concello de Padrón (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 19 de setembro de 2013. O xefe do Servizo Territorial Ángel Gómez Rey
08/10/2013 | Administración LocalMunicipal
A Laracha
Elección de xuíz de paz substituto

Elección de xuíz de paz substituto Aos efectos de proceder á elección de XUÍZ DE PAZ SUBSTITUTO, ábrese un prazo de quince días hábiles, a contar desde o seguinte ao da publicación do presente anuncio no BOP, para que todos os interesados no nomeamento presenten a súa solicitude no Rexistro Xeral de documentos do Concello da Laracha, mediante instancia dirixida ao Sr. alcalde. A documentación necesaria, así como os requisitos esixidos, causas de incapacidade e incompatibilidade, atópanse expostas no taboleiro de anuncios do Concello. A Laracha, a 30 de setembro de 2013. O alcalde José Manuel López Varela
08/10/2013 | Administración LocalMunicipal
Boiro
Aprobación inicial do Regulamento de uso e funcionamento do Complexo Deportivo Municipal da Cachada

Faise público, de acordo ao establecido no artigo 49 da Lei 7/1985, do 2 de abril, reguladora das bases de réxime local, que o Pleno do Concello de Boiro en sesión ordinaria realizada o 19 de setembro aprobou inicialmente o Regulamento de uso e funcionamento do Complexo Deportivo Municipal da Cachada. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Boiro e presentar as reclamación e suxestións que estimen oportunas. Boiro, 27 de setembro de 2013 O alcalde en funcións, Fernando Ovidiu Ioan Laabidat Christen
08/10/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42143. Alma Evangelina Vázquez Botana. Concello de Touro

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Alma Evangelina Vázquez Botana, con NIF XXXXXXXXX e enderezo Lugar Noaio-Prevediños, solicita de Augas de Galicia a autorización de obras no lugar de Noaio, parroquia de Prevediños (Santiago), concello de Touro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42143. As obras solicitadas consisten na execución de obras na parcela catastral 130 do polígono 515 do concello de Touro (A Coruña), no lugar de Noaio, parroquia de Prevediños, en zona de policía dun regato cercano, concretamente na execución dunha nave para uso forestal de 140 m 2 de superficie, dimensións en planta de 14x10 m e altura de 5,63 m. A cimentación componse de zapatas individuais e a estrutura consta de piares de formigón armado que soporta cerchas e correas metálicas. A cuberta será de chapa metálica de cor vermella. O peche exterior será de muro de bloque de formigón, recebado e pintado. A soleira será de terra natural compactada. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 19 de setembro de 2013. O xefe do Servizo Territorial Ángel Gómez Rey
08/10/2013 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

15705 Santiago de Compostela Teléfono 981542384 Fax 981542381 atencionaocontribuinte@santiagodecompostela. org ÓRGANO: Concellaría de Facenda. – Tesourería.- Sección de inspección tributaria. De conformidade co que establece o artigo 112 da Lei 58/2003, de 17 de decembro, lei xeral tributaria, no sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas da Tesourería do Concello de Santiago de Compostela: 1. Requirimentos de documentación para proposta de regularización 2. Resolución de alegacións no procedemento de comprobación limitada aprobadas polo órgano competente do Concello de Santago de Compostela. A comparecencia para recibir a notificación aludida deberá producirse no prazo de quince días naturais contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Oficina de Atención ao Contribuínte, sita na rúa Presidente Salvador Allende nº 4 baixo, de Santiago de Compostela (A Coruña), en horario de 9 a 14 horas, de luns a venres. Santiago de Compostela, 6 de outubro de 2013 A CONCELLEIRA DELEGADA DE FACENDA Asdo. Cecilia Sierra Rey
08/10/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42041. María José Caeiro Martín. Concello de Teo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO María José Caeiro Martín, con NIF XXXXXXXXX e enderezo na rúa República del Salvador, n.º 28-3.º B, solicita de Augas de Galicia a autorización de obras no lugar de Bouñou, parroquia de Rarís (San Miguel), concello de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42041. As obras solicitadas consisten na construción do peche dunha parcela en zona de policía de leitos dun regato, na parcela con referencia catastral 15083B510007120000SU, no lugar de Bouñou, parroquia de Rarís, concello de Teo (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 19 de setembro de 2013. O xefe do Servizo Territorial Ángel Gómez Rey
08/10/2013 | Administración LocalMunicipal
Cerdido
Substitución da Alcaldía

Por Decreto da Alcaldía Núm.213/2013 adoptouse o seguinte acordo: Debido á miña ausencia así como a do primeiro tenente de alcalde os dias 4, 5, 6 de outubro de 2013 do término municipal esta alcaldía acorda: Primeiro: D. Sergio Israel Nelli Chiritescu, 2º Tenente de alcalde substituirá na totalidade das funcións á Alcaldía, de conformidade co disposto no artigo 47 do Regulamento aprobado por Real Decreto 2568/1986, de 28 de novembro. Segundo: Publicar, segundo o disposto nos artigos 44.2 e 47.2 do Real decreto 2568/1986, do 28 de novembro un anuncio no Boletín Oficial da Provincia. Cerdido, 27 de setembro de 2013 A Alcaldesa Ana Rodríguez Montero
08/10/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42277. Grupo Fernández & Collazo. Concello de NoiaDH. W15.42277. Grupo Fernández & Collazo. Concello de Noia

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO GRUPO FERNÁNDEZ & COLLAZO, S. L., co CIF B-15925241 e enderezo Pintor Xenaro Carrero, n.º 7-3.º A, solicita de Augas de Galicia a autorización de obras no lugar de A Rasa de Abaixo, s/n, parroquia de Barro (Santa Cristina), concello de Noia (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42277. As obras solicitadas consisten na construción dun tanatorio e dun muro de contención de terras na zona de policía dun regato, na parcela con referencia catastral 0475304NH1307N, no lugar de A Rasa de Abaixo, parroquia de Santa Cristina, concello de Noia (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Noia ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 19 de setembro de 2013. O xefe do Servizo Territorial Ángel Gómez Rey
08/10/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente número 3518-4161 a nome de don Melchor Freire Becerra

EDICTO DE NOTIFICACIÓN DA RESOLUCIÓN N.º 3.225, CON DATA 16/08/2013, DITADA POLA TESOURERÍA DESTA EXCMA. DEPUTACIÓN PROVINCIAL, CORRESPONDENTE AO RECURSO DO 27/05/2012 (EXPTE.3518/4161) Intentouse a notificación os días 11/09/2013 e 12/09/2013, a través de carta certificada con xustificante de recepción ao contribuínte abaixo citado, da resolución n.º 3.225, con data do 16/08/2013, ditada pola vicetesoureira desta Excma. Deputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria, ao contribuínte que deseguido se detalla, para que compareza na Deputación Provincial da Coruña, no Servizo de Recadación –8.º andar–, sita na rúa Mister Archer Milton Huntington, n.º 17, C. P. 15011 A Coruña, en horario de atención ao público de 9 a 14 horas, no prazo de 15 días naturais, contados a partir do día seguinte ao da publicación deste edicto no Boletín. Se transcorrido o devandito prazo non comparece, a notificación entenderase producida para todos os efectos legais desde o día seguInte ao vencemento do prazo sinalado para comparecer. A Coruña, 25 de setembro de 2013. O xefe do Servizo Justo Real Iglesias
08/10/2013 | Administración LocalMunicipal
Culleredo
Medio, Obras e Servizos
UME/2013/375; residuo sólido urbano Automóviles Magley, C-4406-BD

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de residuo sólido urbano UME/2013/375 matrícula C-4406-BD atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. AUTOMOVILES MAGLEY S. L. Culleredo, 30 de setembro de 2013. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
08/10/2013 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

Rúa do Presidente Salvador Allende, 4 baixo 15705 Santiago de Compostela Teléfono 981542384 Fax 981542381 atencionaocontribuinte@santiagodecompostela. org EXPEDIENTE: VARIOS SEGUN RELACIÓN ÓRGANO: Concellaría de Facenda. – Tesourería.- Sección de inspección tributaria. De conformidade co que establece o artigo 112 da Lei 58/2003, de 17 de decembro, lei xeral tributaria, no sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas do Servizo de Xestión, Recadación e Inspección do Concello de Santiago de Compostela: 1. Comunicación de inicio do procedemento de comprobación limitada, trámite de audiencia e proposta de regularización. (CI/TAPR) 2. Trámite de audiencia e proposta de regularización.(TAPR) 3. Acta de disconformidade.(AD) A comparecencia para recibir a notificación aludida deberá producirse no prazo de quince días naturais contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Oficina de Atención ao Contribuínte, sita na rúa Presidente Salvador Allende nº 4 baixo, de Santiago de Compostela (A Coruña), en horario de 9 a 14 horas, de luns a venres. Contra o actos obxeto de notificación pódense presentar alegacións no prazo de dez días hábiles contados desde o día seguinte a aquel en que teña efectividade a súa notificación. Tamén pódense achegar todos os documentos, xustificantes ou calquera proba que considere oportuna para a defensa dos seus dereitos, consonte ao establecido no artigo 84 da Lei 30/1992, de 26 de novembro, do réxime xurídico das administracións pública e do procedemento administrativo común. Santiago de Compostela, 5 de outubro de 2013 A CONCELLEIRA DELEGADA DE FACENDA E ADMINISTRACIÓN PÚBLICA Asdo. Cecilia Sierra Rey
08/10/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do Expte.3518-3991 a nome de María Isabel Pita Corral

Intentouse a notificación os días 06/08/2013 e 07/08/2013, a través de carta certificada con xustificante de recepción ao contribuínte abaixo citado, da Resolución nº 3.204, con data do 22/07/2013, ditada pola Vicetesoureira desta Excma. Diputación Provincial, ao enderezo que consta no expediente e ésta foi devolta polo servizo de Correos, por AUSENTE, xa que logo, notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla, para que compareza na Deputación Provincial da Coruña, no Servizo de Recadación -8º andar-sita na rúa Mister Archer Milton Huntington, nº 17, C. P. 15011 -A Coruña- en horario de atención ao público, de 9 a 14 horas, no prazo de 15 días naturais contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día seguInte ao vencemento do prazo sinalado para comparecer. A Coruña, 24 de setembro de 2013 O Xefe do Servizo, Justo Real Iglesias
08/10/2013 | Administración LocalMunicipal
Boimorto
Acordos adoptados polo Pleno da Corporación en sesión ordinaria celebrada o día 26 de setembro de 2013

ANUNCIO O Pleno municipal, na sesión ordinaria celebrada o día 26 de setembro de 2013, acordou aprobar inicialmente os seguintes expedientes de modificación de créditos dentro do vixente orzamento municipal do 2013: Suplemento de crédito 2/2013 por importe de 11.901,87 €. Suplemento de crédito 3/2013 por importe de 1.260 €. Crédito extraordinario 3/2013 por importe de 15.000 €. Por medio do presente expóñense ó público os expediente de modificación de creditos anteditos, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RD Lex.2/2004, polo que se aproba o texto refundido da Lei reguladora das facendas locais, e art.38 en relación cos artigos 20 a 22 do R. D. 500/1990, do 20 de abril. Na mesma sesión o Pleno municipal acordou aprobar inicialmente a modificación da ordenanza fiscal nº 1 reguladora do Imposto sobre bens inmobles e expoñer o expediente a información pública e audiencia ós interesados polo prazo de trinta días hábiles en aplicación do artigo 17 do texto refundido da Lei reguladora das facendas locais aprobado polo Real Decreto lexislativo 2/2004, do 5 de marzo. O mesmo Pleno aprobou inicialmente a modificación do Regulamento de funcionamento da residencia para persoas maiores do Concello de Boimorto e a derrogación do Regulamento de ficheiros de datos de carácter persoal de 1994 ordeando a exposición pública destes expedientes polo prazo de trinta días hábiles en aplicación do disposto no artigo 49 da Lei 7/1985, do 2 de abril, de bases do réxime local no que os interesados poderán presentar reclamacións e suxerencias. Nesta sesión do 26/9/2013 o Pleno acordou modificar o acordo municipal regulador do prezo público pola utilización do albergue de peregrinos tal e como segue entrando en vigor esta modificación coa publicación no BOP: “Artigo 3 da Ordenanza n.º 19, reguladora do prezo público pola utilización do/s servizo/s do aloxamento de peregrinos do Concello de Boimorto, onde pon 5 € por 6 €”. Boimorto 27 de setembro de dous mil trece. O ALCALDE Asdo.: José Ignacio Portos Vázquez
08/10/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41684. Marcos Miramontes Rey. Concello de Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Marcos Miramontes Rey, con NIF XXXXXXXXX e enderezo no lugar de Larañiño, 8, Laraño, concello de Santiago de Compostela, solicita de Augas de Galicia a autorización de obras no lugar de Paredes de Laraño, parroquia de Laraño (San Martiño), concello de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41684. As obras solicitadas consisten na construcción de vivenda unifamiliar illada na zona de policía, a uns 30 m da ribeira esquerda do río Sar, á altura do lugar de Paredes de Laraño. O lugar corresponde á parcela 181-A, segregada da 181 do plano de concentración parcelaria da dita parroquia, e ten o nome “Cortiña de Piñeiro e Souto”. A vivenda constará, de acordo coas follas do proxecto básico achegado, de semisoto, baixo e primeira planta, e o remate de todo iso mediante dúas cubertas a dúas augas este-oeste, sendo as pendentes das augas ao oeste do 45% e a das augas ao leste do 55%. A construción farase principalmente de formigón armado alixeirado con bovedillas cerámicas, e atópase incluída nun rectángulo de lados paralelos ao lindeiro norte da parcela e que terá a dimensión de aproximadamente 15 x 15 m. Dentro deste rectángulo situarase a soleira do semisoto constituída polas seguintes capas: grava e area de nivelación en 15 cm de groso, bovedillas de formigón de 10 cm, lámina impermeabilizante de PVC, soleira de formigón armado de espesor 10/20 cm con maia electrosaldada Ø=10 mm, # 15 x 15. O nivel de altitude mínimo de operacións da soleira é o 141 m aproximado o que implicará a escavación da superficie natural da parcela nuns 2 m de media como máximo, mentres que o nivel do río Sar en estiaxe que se atopa formando o lindeiro este da parcela é o de 134 m. As instalacións temporais de obra, sitios de almacenamento de materiais e refugallos, acceso á obra e conexión cos servizos de auga e saneamento situaranse entre a construción e a zona de esquina onde se unen os lindeiros oeste e norte da parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 19 de setembro de 2013. O xefe do Servizo Territorial Ángel Gómez Rey
08/10/2013 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edito de citación de procedementos de xestion tributaria

EDITO DE CITACIÓN NOTIFICACIÓN POR COMPARECENCIA PROCEDEMENTOS DE XESTION TRIBUTARIA ACTO ADMINISTRATIVO: NOTIFICACIÓNS E COMUNICACIÓNS En virtude do disposto no art.112 da Lei 58/2003, xeral tributaria, non sendo posible practicar a notificación do acto administrativo apuntado por causas non imputables á Administración e tendo realizado, polo menos, os intentos de notificación esixidos na citada norma, polo presente anuncio cítase aos obrigados tributarios que se relacionan no documento anexo para seren notificados por comparecencia nos procedementos de xestión tributaria que se indican. Prazo da comparecencia: Os interesados ou os seus representantes deberán comparecer no prazo máximo de quince días naturais, contados dende o día seguinte ao da publicación deste edito no Boletín Oficial da Provincia. Transcorrido o devandito prazo e de non comparecer, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Lugar da comparecencia: Edificio de Servizos Económicos Municipais, Departamento de Facenda e Xestión de Tributos, sito en rúa da Franxa núm.20 primeiro andar, C. P. 15001 A Coruña. Horario: de 8 a 14 horas, de luns a venres. A Coruña, 20 de setembro de 2013. O director da Área de Facenda e Administración Pública Martín González Rodríguez PROCEDEMENTO DE INICIO, INCLUSIÓN, EXCLUSIÓN DE CENSO DAS TAXAS MUNICIPAIS DE RECOLLIDA DE LIXO E TAXA POR ENTRADA DE VEHÍCULOS PROCEDEMENTO DE RECURSOS DE REPOSICIÓN PROCEDEMENTO DE DEVOLUCION DE INGRESOS INDEBIDOS PROCEDEMENTO DE CONCESION OU DENEGACIÓN DE BENeFICIOS FISCAIS PROCEDEMENTO DE LIQUIDACIÓN 1) SEGUNDO TIPO DE NOTIFICACIÓN E TRIBUTO 1. a) NOTIFICACIÓN COLECTIVA DE LIQUIDACIÓNS PROVISIONAIS TRIBUTO: TAXA RECOLLIDA E TRATAMENTO DE LIXO E RESIDUOS SÓLIDOS URBANOS TRIBUTO: IMPOSTO SOBRE BENS INMOBLES TRIBUTO: IMPOSTO ACTIVIDADES ECONÓMICAS TRIBUTO: IMPOSTO VEHÍCULOS TRACCIÓN MECÁNICA TRIBUTO: IMPOSTO SOBRE CONSTRUCCIÓNS, INSTALACIÓNS E OBRAS TRIBUTO: TAXA PRESTACIÓN DO SERVIZO DE EXTINCIÓN DE INCENDIOS, SALVAMENTOS E OUTROS TRIBUTO: IMPOSTO MUNICIPAL SOBRE INCREMENTO DE VALOR DOS TERREOS DE NATUREZA URBANA TRIBUTO: TASA POR ENTRADA DE VEHÍCULOS (VADOS) TRIBUTO: TAXA POR OCUPACIÓN DE TERREOS DE USO PÚBLICO CON VALOS, ESTADAS, ETC. b) NOTIFICACIÓN COLECTIVA DE PROPOSTA DE LIQUIDACIONS TRIBUTO: TAXA POR PRESTACIÓN DO SERVIZO DE EXTINCIÓN DE INCENDIOS, SALVAMENTOS Y OTROS TRIBUTO: OCUPACIÓN TERREOS DE USO PÚBLICO CON VALOS, ESTADAS, ETC. TRIBUTO: IMPOSTO VEHÍCULOS DE TRACCIÓN MECÁNICA TRIBUTO: IMPOSTO INCREMENTO VALOR DOS TERREOS DE NATUREZA URBANA 2. Trámite de audiencia en procedimiento IBIUL 1105 TRIBUTO: IMPUESTO SOBRE BIENES INMUEBLES
08/10/2013 | Administración LocalMunicipal
Narón
Intervención
Edicto de aprobación do padrón de contribuíntes de auga, saneamento, canon de saneamento, aluguer de contador e lixo correspondente ao terceiro trimestre do ano 2013

EDICTO A Xunta de Goberno Local, en sesión celebrada o día 26 de setembro de 2013, adoptou entroutros o acordo seguinte: 1.–Aprobar o padrón de contribuíntes por auga, saneamento, canon de saneamento, aluguer de contador e lixo, correspondente ao 3.º trimestre do ano 2013, que comeza por A Fervenza, SC e remata con Eustoquio Jose Albino Gomez Aguero Uruburu, cos seguintes importes: AUGA: 382.787,08 € SANEAMENTO: 223.559,30 € CANON DE SANEAMENTO: 140.386,93 € ALUGUER DE CONTADOR: 8.110,54 € IVE: 62.349,21 € LIXO: 644.763,92 € TOTAL: 1.461.956,98 € 2.–De acordo co disposto no artigo 75 da Ordenanza fiscal xeral de xestión, recadación e inspección, o padrón será exposto o público durante un prazo de quince días, que se contarán a partir do día seguinte da publicación do anuncio no BOP. O anuncio de publicación ten os efectos de notificación colectiva, ao abeiro do artigo 102 da Lei xeral tributaria.3.–Durante dito prazo os interesados poderán examinar o padrón e interpoñer contra o mesmo e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.4.–O prazo de ingreso en período voluntario será nos meses de novembro e decembro de 2013. Transcorrido o prazo indicado, iniciarase o período executivo, que determina o devengo do recargo de prema e dos intereses de demora, dacordo co previsto na Lei xeral tributaria. Narón, 30 de setembro de 2013. O alcalde José Manuel Blanco Suárez
08/10/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29228. Josefa Pita Senra. Concello de Boiro

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Josefa Pita Senra, con NIF XXXXXXXXX e enderezo no lugar de Boiro de Arriba, 52, Boiro (A Coruña), solicita de Augas de Galicia a legalización de obras no lugar de Rexieiras, parroquia de Boiro (Santa Baia), concello de Boiro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29228. As obras solicitadas consisten na realización dun paso de acceso a unha finca de 3,30 m de lonxitude, feito de cachotería e formigón e tubo plástico corrugado de 30 cm de diámetro cun rexistro no medio da canalización sobre un regato e para o arranxo dun muro de contención na zona de servidume de leitos do mesmo regato, no lugar de Resieiras, parroquia de Boiro, concello de Boiro (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boiro ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 19 de setembro de 2013. O xefe do Servizo Territorial Ángel Gómez Rey
31/10/2013 | Administración LocalMunicipal
Ribeira
Subministración de instalacións frigoríficas para o Mercado Municipal

Organismo: Concello de Riveira. Dependencia que tramita o expediente: Oficina Municipal de Contratación. Tipo: Subministración. Denominación: INSTALACIÓNS FRIGORÍFICAS PARA O MERCADO MUNICIPAL DE RIVEIRA”. Prazo de execución: 2 meses. Valor estimado do contrato: 124.343,00 euros IVE (21%): 26.112,03 euros Orzamento total por contrata: 150.455,03 euros O investimento está subvencionado ó abeiro da Orde do 30 de abril de 2013 pola que se establecen as bases reguladoras para a concesión, en réxime de concorrencia competitiva, das subvencións a concellos de Galicia para revitalizar o comercio de proximidade e potenciar unha rede galega de mercados de abastos excelentes, cofinanciadas polo Feder. Tramitación: Ordinaria. Procedemento: Aberto con multiplicidade de criterios de adxudicación. Os indicados no Anexo II do prego de cláusulas administrativas particulares. Para o seu desenvolvemento e aplicación teranse en conta as normas recollidas no citado Anexo. a) Descrición detallada dos mostradores a subministrar: Ata un máximo de 30 puntos. b) Descrición detallada da fábrica de xeo a subministrar: Ata un máximo de 20 puntos. a) Oferta económica: Ata un máximo de 10 puntos. b) Proposta de redución do prazo de execución: Ata un máximo de 20 puntos. c) Ampliación do prazo de garantía: Ata un máximo de 20 puntos. Provisional: Non se esixe. Definitiva: 5 % do importe de adxudicación, excluído o Imposto sobre o Valor Engadido. Non se esixe. Prazo de presentación: Dentro do prazo de quince (15) días naturais, contados a partir do día seguinte ó da publicación do anuncio de licitación no Boletín Oficial da Provincia de A Coruña ou no Perfil de Contratante do Concello. Lugar de presentación: No Rexistro Xeral do Concello de Riveira, sito na Praza do Concello, número 1, de Riveira. Documentación a presentar: A esixida na cláusula 10 do prego de cláusulas administrativas particulares. O lugar, data e hora na que se celebrará o acto público da apertura das ofertas presentadas publicarase no “Perfil de Contratante” e/ou no Taboleiro de Anuncios do Concello. Os derivados da publicación dos anuncios de licitación serán por conta do adxudicatario. Dependencia: Oficina de Contratación do Concello de Riveira. Domicilio: Praza do Concello, nº 1. Riveira (A Coruña). C. P. 15960 Teléfono: 981 83 54 17. Extensión 214. Fax: 981 87 16 10 Correo electrónico: contratacion@riveira. com Dirección do Perfil de Contratante do Concello de Riveira na Internet: www.riveira.es Data límite para a obtención de documentación e información: Ata o día de finalización do prazo para presenta-las ofertas. Riveira, a 25 de outubro de 2013. O Alcalde, Asdo./ Manuel Ruiz Rivas.
31/10/2013 | Administración LocalMunicipal
Curtis
Exposición pública do proxecto de obras “Actuacións complementarias na rede de saneamento de Curtis”

ANUNCIO Exponse ao público o proxecto de obras “Actuacións complementarias na rede de saneamento de Curtis”, clave OH.315.1042, redactado en xullo de 2013. O proxecto, en cumprimento do disposto no art.9 do Decreto 59/2013, do 14 de marzo, polo que se desenvolve a Lei 9/2010, do 4 de novembro, de augas de Galicia, permanecerá exposto ao público durante 30 días hábiles, que se contarán dende o día seguinte ao de publicación deste anuncio no BOP, nas oficinas do Concello en Teixeiro, de 09.00 a 14.00 horas. Curtis, 28 de outubro de 2013. O alcalde Javier Francisco Caínzos Vázquez
31/10/2013 | Administración LocalMunicipal
Mazaricos
Anuncio de emprazamento a interesados en recurso contencioso-administrativo

DECRETO DA ALCALDÍA O día 1 de agosto de 2013, e con número de rexistro de entrada neste Concello 1552, recibiuse un escrito procedente do Xulgado do Contencioso-Administrativo n.º 1 de Coruña, referente ó expediente de procedemento ordinario 0000140/2013. No citado escrito solicítase, en base ao previsto no artigo 48 da Lei 29/1998, do 13 de xullo, reguladora da xurisdición contencioso-administrativa (LRXCA), que se proceda ao emprazamento de cantos aparezan como interesados no expediente, e emprazando ó Concello de acordo co preceptuado no artigo 50 do citado texto legal; e así mesmo, que se practiquen os emprazamentos previstos no artigo 49 da referida lei, e que se lle comunique a posible existencia doutros recursos, segundo se recolle no número 1 do artigo 38. En consecuencia, polo presente, Primeiro.– Ordenar a remisión ó Xulgado do Contencioso-Administrativo n.º 1 de Coruña da copia do expediente completo, foliado e con índice de documentos, tal e como se require, de conformidade co artigo 48 da Lei 29/1988, da xurisdición contencioso-administrativa. Segundo.– Notificar aos interesados para que poidan persoarse coma demandados no recurso no prazo de 9 días. A notificación efectuarase segundo a Lei 30/1992, de réxime xurídico das administracións públicas e procedemento administrativo común, e que se publique no BOP para xeral coñecemento e publicidade a efectos de que calquera persoa que se considere interesada. Terceiro.– Comunicar ó Xulgado do Contencioso-Administrativo n.º 1 de Coruña que, consultados os arquivos obrantes neste Concello, non consta a existencia doutros recursos contencioso-administrativos nos que poidan concorrer os supostos de acumulación de conformidade co artigo 38 da citada Lei 29/1988. Cuarto.– Comunicar igualmente ó citado Xulgado que a competencia para ordenar a remisión do expediente corresponde ó Alcalde-presidente. Mazaricos a 18/10/2013 O Alcalde-Presidente Asd.: Antonio Octavio Idrisi Coiradas
31/10/2013 | Administración LocalMunicipal
Culleredo
Secretaría Xeral
Emprazamento para levantamento actas ocupación e pago

Por resolución da alcaldía de data 24 de outubro de 2013, acordouse convocar aos propietarios de bens e dereitos afectados polo proxecto de expropiación por taxación conxunta de terreos para equipamento escolar e zona verde anexa, na Avda. de Rutis s/n, zona Lavandeira, neste termo municipal que de seguido se relacionan, o vindeiro 14 de novembro de 2013, ás 12:00 horas na Casa Consistorial de Culleredo, co fin de formalizar as Actas de Ocupación e Pago dos bens e dereitos afectados, cara á inscrición rexistral dos mesmos. Ao referido acto deberán acudir os titulares afectados persoalmente, que o acreditarán coa exhibición do seu Documento Nacional de Identidade, ou ben representados por persoa autorizada fehacentemente para actuar no seu nome, achegando certificación do Rexistro da Propiedade, acreditativa da súa titularidade. Culleredo, 24 de outubro de 2013 O alcalde en funcións, (Resolución de 22/10/2013) Asdo.: José Ramón Rioboo Castro.